Coulomb asalipun saking kulawarga bangsawan ingkang gadhah prabawa ageng dumugi pendidikanipun kajamin. Piyambakipun gadhah bakay ageng wonten ing babagan matematika lan sinau teknik saperlu dados Korps Ahli Teknik Karajan. Sasampunipun tugas wonten ing Martinique sawatawis wekdal, piyambakipun kondur malih dhateng Paris lan rikala taun 1779 kapilih dados anggota Akademi Ilmiah nalika taun 1781. Rikala wekdal Revolusi Perancis pecah, piyambakipun kapeksa ninggalaken Paris lan dumunung ing Blois sesarengan kaliyan kancanipun ingkang ilmuwan ugi, Jean-Charles de Borda (1733-1799). Piyambakipun nglajengaken manéka percobaanipun lan pungkasanipun dipunangkat dados inspektur pendidikan rikala taun 1802.